רנדי הריסון

רנדולף קלארק "רנדי" הריסון (באנגלית: Randolph Clarke "Randy" Harrison; נולד ב-2 בנובמבר 1977 בנשיו, ניו המפשייר, ארצות הברית) הוא שחקן אמריקאי שנודע בשל תפקידו בסדרת הדרמה הטלוויזיונית הפופולרית "הכי גאים שיש" (בגרסה האמריקנית) בתור ג'סטין טיילור.

ביוגרפיה 

רנדי הריסון נולד בנשואה שבניו המפשייר ועבר לאלפרטה, ג'ורג'יה עם משפחתו בגיל 11. הוא למד באקדמית המכינה Pace Academy שהיה בית ספר פרטי ושמרני לבני האליטה החברתית והיה ממוקם באטלנטה, ג'ורג'יה. שם הוא פגש בחברים קרובים ושחקנים לעתיד, ביניהם מרסי אדילמן שהיה שותף בהקמת הארגון "The Art Bureau (tAB) עמו.
אביו הוא מנהל חברת עיתונים גדולה, אימו היא "אמנית מתוסכלת" ואחיו היחיד הוא מנהל בנק. הוא שותפו לחיים של העיתונאי וכותב הטורים המפורסם סיימון דומנקו בניו יורק.

הוא החל לשחק בגיל 7. בשנת 2000 סיים תואר ראשון באמנות (הוא התמחה במוזיקה לתיאטרון) באוניברסיטת סינסינטי- קונסרבטוריון למוזיקה, שם הוא כיכב בהפקות שונות כמו "שוב שלום", "קניות וזיונים" ו"הילדים של עדן". הוא החל בלימודי המשחק ב-Pace Academy באטלנטה שם הוא ביצע את התפקיד ראשי של פיטר פן בהפקת בית הספר בשנת 1992. באותו הזמן הוא למד משחק אצל ג'ורג' מנגרט ופיתוח קול אצל ולרי קנדי.

הוא פנה להופיע בתיאטראות אחרים ברחבי ארצות הברית. הוא שיחק בהפקות כמו "Violet" באנסמבל התיאטרון של סינסינטי, "1776" בתיאטרון "הקדוש לואיס מנסיפול" וב"סיפור הפרברים" בתיאטרון פורסטבורג. בנוסף, הוא הפיק את "חלום ליל קיץ" של שייקספיר, "ציד המפקח האמיתי" ועוד.

הוא החל את הקריירה הטלוויזיונית שלו בתור ג'סטין טיילור, בגרסה האמריקאית לסדרה "הכי גאים שיש" ששודרה בשנים 2000–2005, שם הוא גילם נער הומוסקסואל. דמותו בסדרה יוצאת מהארון, מנהלת מערכת יחסים בין-דורית, מתמודדת עם הומופוביה ועם תוצאותיו של פשע שנאה.

בשנת 2002 לוהק כשון לסרט טלוויזיה בשם "בנג, בנג, אתה מת" שמבוסס על פי מחזה הנושא את אותו השם. בקיץ 2004 הוא הופיע בברודוויי כבוק במחזמר "מכושפת". ביולי 2005 הוא חזר להופיע בתיאטרון כאלן סטריינג', הדמות הראשית במחזה "Equus" בפסטיבל ברקשייר. הוא לוהק בפסטיבל אלבמה לתפקיד ב"חלום ליל קיץ" באביב 2006 וחזר להופיע בפסטיבל ברקשייר ביולי 2006 במחזה "Amadeus".

הוא הצטרף לקאסט של "ביבר הזכוכית" בתור "טום הצעיר" בתיאטרון גוטרי המפורסם שבמיניאפוליס. ביולי 2007 חזר לתיאטרון ברקשייר כשהוא לוקח על עצמו את התפקיד של בילי ביביט במחזה "One Flew Over the Cuckoo's Nest", ובאוגוסט הוא החל לשחק במחזה "המקצוע של גברת וורן" בתור פרנק גרדנר. בשנת 2014 שיחק בקומדיה "אנשים טובים כאלה", בתפקיד ראשי של אלכס לצד מייקל לורנזו אוריה.

ביקורו בישראל
הריסון ידוע כפעיל למען זכויות להט"ב, ובמאי 2011 הוא הגיע לשבוע בישראל לרגל היום הבינלאומי נגד הומופוביה על מנת לקדם את הנושא. במסגרת הגעתו ביקר במקומות שונים בישראל ונפגש בין היתר עם חברי הכנסת נינו אבסדזה וניצן הורוביץ, עם מנכ"ל הבית הפתוח ועם קבוצת נוער גאה. הריסון הגיע על מנת לקדם את נושא הנישואים החד-מיניים ותיירות גאה לישראל. ב-17 במאי הוא השתתף באירועי היום הבינלאומי נגד הומופוביה (הבנ"ה) שנערכו בתל אביב, ביניהם הקמת השדולה הגאה בכנסת, בראשות אבסדזה והורביץ וכן השתתף בכיתת אומן במרכז הגאה.

קרדיטים

טלוויזיה 
"הכי גאים שיש" הגרסה האמריקנית (2000–2005) בתור ג'סטין טיילור.
"בנג, בנג, אתה מת" (2002) בתור שון.

תיאטרון 
שוב שלום
קניות וזיונים
הילדים של עדן
Violet
1776
סיפור הפרברים
ציד המפקח האמיתי
A Cheever Evening
Deviant
2002: מכתב מאנטל קנדי
2004: מכושפת (בתור בוק)
2005: Equus
2006: חלום ליל קיץ
2006: Amadeus (בתור מוצרט)
2006: עץ אלון (בתור האבא)
2007:ביבר הזכוכית (בתור טום הצעיר)
One Flew Over the Cuckoo's Nest :2007 (בתור בילי ביביט)
2007: המקצוע של גברת וורן (בתור פרנק גרדנר)

קישורים חיצוניים

הערות שוליים

שחקני תיאטרון אמריקאים
שחקני קולנוע וטלוויזיה אמריקאים
להט"בים אמריקאים
פעילים למען זכויות להט"ב בארצות הברית
בוגרי אוניברסיטת סינסינטי
אמריקאים שנולדו ב-1977